Christfried Otto Hörschelmann

Christfried Otto Hörschelmann (15. juuli 1858 Kose – 17. oktoober 1939 Tallinn) oli Eesti vaimulik.

Õppis aastatel 1871–1876 Tallinna Rüütli- ja Toomkoolis. Aastatel 1877–1882 õppis ta Tartu Ülikoolis, ajaloo- ja usuteaduskonnas, lõpetas ülikooli cand theol astmega. Prooviaastal oli ta Peterburi Anna koguduses Konrad Freifeldti juures. Ordineeriti 13. novembril 1883 õpetajaks.

Hörschelmann oli 1883–1887 Kose Püha Nikolause koguduse adjunktõpetaja, 1887–1905Kose kihelkonna ja koguduse minevikust.,  Eesti Kirik, nr. 38, 21 september 1939 Kose koguduse pastor, aastal 1906 oli Kihelkonna Mihkli koguduse õpetaja. Aastatel 1907–1908 oli Baratajevka koguduse (Samara kubermangus) vikaarõpetaja, 1908–1933 õpetaja. 

Emerituuri jäi ta 12. detsembril 1933. Aastast 1935 elas ta poja juures Lüganusel. Ta suri aastal 1939 Tallinnas ja ta maeti Kose kalmistuleLexikon deutschbaltischer Theologen seit 1920. Bearbeitet von Wilhelm Neander. 2 auflage 1988, bearbeitet von C. Helmut IntelmannLiivi Aarma Põhja-Eesti vaimulike lühielulood 1525-1885 Tallinn 2007Erik Amburger "Die Pastoren der evangelischen Kirchen Rußlands" vom Ende des 16. Jahrhunderts bis 1937 Ein biographisches Lexikon Institut Nordostdeutsches Kulturwerk Martin Luther Verlag 1998.

 Isiklikku 
Tema isa Carl Anton Ferdinand Hörschelmann oli Kose Püha Nikolause kogudus õpetaja, vanaisa Friedrich August Hörschelmann oli Viru-Jaakobi koguduse õpetaja, äi Carl Friedrich Sigismund Walther oli Viru-Jaakobi koguduse õpetaja, vend Ferdinand Constantin Ludwig Hörschelmann oli mitme Krimmi koguduse pastor, suri Minussinskis, naisevend Carl Ferdinand Sigismund Walther oli Lüganuse Ristija Johannese koguduse õpetaja, õemees Adam Rudolf Winkler oli Tallinna Toomkoguduse õpetaja, poeg Bruno Hörschelmann oli Lüganuse Ristija Johannese koguduse õpetaja.

 Viited 

 Välislingid 
CHRISTFRIED OTTO HÖRSCHELMANN, eelk.ee


Kategooria:Kose Püha Nikolause koguduse vaimulikud
Kategooria:Kihelkonna Mihkli koguduse vaimulikud
Kategooria:Eestimaa vaimulikud
Kategooria:Liivimaa vaimulikud
Kategooria:Venemaa luteriusu vaimulikud
Kategooria:Tartu Ülikooli usuteaduskonna vilistlased
Christfried Otto
Kategooria:Sündinud 1858
Kategooria:Surnud 1939